Mondsere? | Health24
Posted by: Moedeloos | 2012-08-17
Hi, ek hoop ek kan raad kry. Ek het al vir amper 6 jaar mondsere, konstant, en hulle is groot! Dit kom oral in my mond voor, dit is asof dit " trek" deur my mond, word gesond aan die een kant, en " groei" weer aan die ander kant. Ek was al van Dr na Dr, van spesialis na spesialis. Die eerste spesialis het gesê sy vermoede is Lupus, die Dr was nie daarvan oortuig nie, het toetse gedoen, geen teenliggaampies nie, geen virus infeksie, geen bakteriale infeksie en geen swam infeksie. Die volgende spesialis het gesê moontlik Behcets, maar hy weet nie. Die laaste spesialis by by ek was sê dis stres. Ek het in hierdie tyd kortisoon gebruik wanneer die sere heeltemal hand uit geruk het, a.g.v. die welbekende newe effek het ek dit so ver as moontlik probeer vermy. My Dr het gesê sy staak al my medikasie wat ek tot dusver vir my sogenaamde " siekte" gebruik het, met die gevolg ek het nie meer kortisoon om te drink wanneer ek dit nie meer kan uithou nie. Nodeloos om te sê is ek nou na n sigiater verwys. Dit maak net nie vir my sin nie, of is daar mense wat 90% van die tyd met mondsere sit. Ek sal enige hulp verskriklik waardeer.Vriendelike groete
CyberDoc Dit is moontlik dat jou liggaam homself kan siek maak onder stresvolle omstandighede en gevolglik presenteer met 'n wye verskeidenheid van siektes. Ek stel dus voor dat jy wel 'n sigiater konsulteer en sy/haar voorgestelde behandeling probeer. Indien dit egter nie werk nie, kan jy jou dokter vra om jou na 'n gastroenteroloog toe te verwys. 'n Gastroenteroloog spesialiseer in die spysverteringskanaal en jou mond is deel daarvan.Groete en sterkteDr Anrich
Posted by: Moedeloos | 2012-08-22
Baie baie dankie Dr Anrich. Ek waardeer die terugvoer.Groetnis